ddrg/super_eurlex huggingface dataset:
SL Uradni list Evropske unije C 202/30

Člen 24

(prejšnji člen 11 PEU)

1. Pristojnost Unije na področju skupne zunanje in varnostne politike zajema vsa področja zunanje politike in vsa vprašanja, ki so povezana z varnostjo Unije, vključno s postopnim oblikovanjem skupne obrambne politike, ki lahko vodi do skupne obrambe.

Za skupno zunanjo in varnostno politiko veljajo posebna pravila in postopki. Če v Pogodbah ni določeno drugače, jo opredeljujeta in izvajata Evropski svet in Svet, ki odločata soglasno. Sprejemanje zakonodajnih aktov je izključeno. Skupno zunanjo in varnostno politiko izvajajo visoki predstavnik Unije za zunanje zadeve in varnostno politiko ter države članice v skladu s Pogodbama. Posebna vloga Evropskega parlamenta in Komisije na tem področju je opredeljena v Pogodbah. Sodišče Evropske unije ni pristojno za te določbe, razen za nadzor skladnosti s členom 40 te pogodbe ter za nadzor zakonitosti nekaterih sklepov iz drugega odstavka člena 275 Pogodbe o delovanju Evropske unije.

2. Unija v okviru načel in ciljev svojega zunanjega delovanja vodi, določa in izvaja skupno zunanjo in varnostno politiko, ki temelji na razvoju medsebojne politične solidarnosti držav članic, opredelitvi vprašanj splošnega pomena in doseganju vse bolj skladnega ukrepanja držav članic.

3. Države članice dejavno in brez pridržkov podpirajo zunanjo in varnostno politiko Unije v duhu lojalnosti in medsebojne solidarnosti ter upoštevajo delovanje Unije na tem področju.

Države članice si skupaj prizadevajo za krepitev in razvoj medsebojne politične solidarnosti. Vzdržijo se vsakršnega ravnanja, ki je v nasprotju z interesi Unije ali ki bi lahko zmanjševalo njeno učinkovitost v vlogi povezovalne sile v mednarodnih odnosih.

Svet in visoki predstavnik skrbita za spoštovanje teh načel.
SL Uradni list Evropske unije C 202/40

Člen 46

1. Države članice, ki se želijo vključiti v stalno strukturno sodelovanje iz člena 42(6), izpolnjujejo merila in so sprejele obveznosti o vojaških zmogljivostih iz Protokola o stalnem strukturnem sodelovanju, o svoji nameri uradno obvestijo Svet in visokega predstavnika Unije za zunanje zadeve in varnostno politiko.

2. V treh mesecih po uradnem obvestilu iz odstavka 1 Svet sprejme sklep o stalnem strukturnem sodelovanju in sestavi seznam vključenih držav članic. Svet odloča s kvalificirano večino po posvetovanju z visokim predstavnikom.

3. Država članica, ki se želi pozneje vključiti v stalno strukturno sodelovanje, o svoji nameri uradno obvesti Svet in visokega predstavnika.

Svet sprejme sklep o potrditvi sodelovanja države članice, ki izpolnjuje merila in prevzema obveznosti iz členov 1 in 2 Protokola o stalnem strukturnem sodelovanju. Svet odloča s kvalificirano večino po posvetovanju z visokim predstavnikom. Glasujejo le člani Sveta, ki predstavljajo vključene države članice.

Kvalificirana večina se določi v skladu s členom 238(3)(a) Pogodbe o delovanju Evropske unije.

4. Če vključena država članica meril ne izpolnjuje več ali ni več sposobna izpolnjevati sprejetih obveznosti iz členov 1 in 2 Protokola o stalnem strukturnem sodelovanju, lahko Svet sprejme sklep o mirovanju sodelovanja zadevne države članice.

Svet odloča s kvalificirano večino. Glasujejo le člani Sveta, ki predstavljajo vključene države članice, z izjemo zadevne države članice.

Kvalificirana večina se določi v skladu s členom 238(3)(a) Pogodbe o delovanju Evropske unije.

5. Vključena država članica, ki želi izstopiti iz stalnega strukturnega sodelovanja, o svoji odločitvi uradno obvesti Svet, ki se seznani s tem, da zadevna država članica vanj ni več vključena.

6. Sklepi in priporočila Sveta, sprejeti v okviru stalnega strukturnega sodelovanja, razen tistih iz odstavkov 2 do 5, se sprejmejo soglasno. Za namene tega odstavka soglasje pomeni samo glasove predstavnikov vključenih držav članic.
SL Uradni list Evropske unije C 202/27

Člen 20

(prejšnji členi 27a do 27e, 40 do 40b in 43 do 45 PEU in prejšnja člena 11 in 11a PES)

1. Države članice, ki želijo med seboj vzpostaviti okrepljeno sodelovanje na področjih, ki niso v izključni pristojnosti Unije, lahko v mejah in v skladu s postopki ter pod pogoji, določenimi v tem členu in v členih 326 do 334 Pogodbe o delovanju Evropske unije, uporabijo njene institucije in izvajajo te pristojnosti ob uporabi ustreznih določb Pogodb.

Okrepljeno sodelovanje je namenjeno uresničevanju ciljev Unije, zaščiti njenih interesov in krepitvi njenih integracijskih procesov. V skladu s členom 328 Pogodbe o delovanju Evropske unije se lahko vsaka država članica kadar koli vključi v to sodelovanje.

2. Svet sprejme sklep, s katerim odobri okrepljeno sodelovanje kot zadnje sredstvo, če ugotovi, da Unija kot celota ne more doseči ciljev takega sodelovanja v razumnem roku, in če se sodelovanja udeleži najmanj devet držav članic. Svet odloča v skladu s postopkom, določenim v členu 329 Pogodbe o delovanju Evropske unije.

3. Vsi člani Sveta lahko sodelujejo pri njegovih razpravah, glasujejo pa samo tisti člani Sveta, ki predstavljajo države članice, udeležene pri okrepljenem sodelovanju. Podrobnosti glasovanja so določene v členu 330 Pogodbe o delovanju Evropske unije.

4. Akti, sprejeti v okviru okrepljenega sodelovanja, so zavezujoči samo za udeležene države članice. Niso del pravnega reda, ki ga morajo sprejeti države kandidatke za pristop k Uniji.
(c)

v okviru območja svobode, varnosti in pravice sodelujejo v mehanizmih ocenjevanja izvajanja politik Unije na tem področju v skladu s členom 70 Pogodbe o delovanju Evropske unije ter so vključeni v politični nadzor Europola in ocenjevanje dejavnosti Eurojusta v skladu s členoma 88 in 85 navedene pogodbe;
I. VETERINARSKA ZAKONODAJA

1. 31964 L 0432: Direktiva Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti (UL P 121, 29.7.1964, str. 1977), kakor je bila spremenjena in ažurirana z:

- 31997 L 0012: Direktivo Sveta 97/12/ES z dne 17.3.1997 (UL L 109, 25.4.1997, str. 1),

in naknadno spremenjena z:

- 31998 L 0046: Direktivo Sveta 98/46/ES z dne 24.6.1998 (UL L 198, 15.7.1998, str. 22),

- 32000 D 0504: Odločbo Komisije 2000/504/ES z dne 25.7.2000 (UL L 201, 9.8.2000, str. 6),

- 32000 L 0015: Direktivo 2000/15/ES Evropskega parlamenta in Sveta z dne 10.4.2000 (UL L 105, 3.5.2000, str. 34),

- 32000 L 0020: Direktivo 2000/20/ES Evropskega parlamenta in Sveta z dne 16.5.2000 (UL L 163, 4.7.2000, str. 35),

- 32001 D 0298: Odločbo Komisije 2001/298/ES z dne 30.3.2001 (UL L 102, 12.4.2001, str. 63),

- 32002 R 0535: Uredbo Komisije (ES) št. 535/2002 z dne 21.3.2002 (UL L 80, 23.3.2002, str. 22),

- 32002 R 1226: Uredbo Komisije (ES) št. 1226/2002 z dne 8.7.2002 (UL L 179, 9.7.2002, str. 13).

Kadar je to primerno in z uporabo postopka iz člena 17 Direktive Sveta 64/432/EGS Komisija do dne pristopa sprejme odločbe o priznanju statusa novih držav članic v zvezi s tuberkulozo pri govedu, brucelozo pri govedu, boleznijo Aujeszkega, enzootsko govejo levkozo, virusnim vnetjem želodca in črevesja pri prašičih ter brucelozo pri prašičih (Brucella suis).

2. 31991 L 0068: Direktiva Sveta 91/68/EGS z dne 28. januarja 1991 o pogojih zdravstvenega varstva živali, ki urejajo trgovino z ovcami in kozami med državami članicami Evropske skupnosti (UL L 46, 19.2.1991, str. 19), kakor je bila spremenjena z:

- 11994 N: Aktom o pogojih pristopa in prilagoditvah Pogodb - pristop Republike Avstrije, Republike Finske in Kraljevine Švedske (UL L 241, 29.8.1994, str. 21),

- 31994 D 0164: Odločbo Komisije 94/164/ES z dne 18.2.1994 (UL L 74, 17.3.1994, str. 42),

- 31994 D 0953: Odločbo Komisije 94/953/ES z dne 20.12.1994 (UL L 371, 31.12.1994, str. 14),

- 32001 D 0298: Odločbo Komisije 2001/298/ES z dne 30.3.2001 (UL L 102, 12.4.2001, str. 63),

- 32001 L 0010: Direktivo 2001/10/ES Evropskega parlamenta in Sveta z dne 22.5.2001 (UL L 147, 31.5.2001, str. 41),

- 32002 D 0261: Odločbo Komisije 2002/261/ES z dne 25.3.2002 (UL L 91, 6.4.2002, str. 31).

Kadar je to primerno in z uporabo postopka iz člena 15 Direktive Sveta 91/68/EGS Komisija do dne pristopa sprejme odločbe o priznanju statusa novih držav članic v zvezi z brucelozo (B. melitensis) in kužno agalakcijo.

--------------------------------------------------
Uradni list L 236 , 23/09/2003 str. 0038 - 0038



Člen 15 Tretji odstavek člena 263 Pogodbe ES se nadomesti z naslednjim: "Število članov odbora je naslednje: Belgija | 12 | Češka | 12 | Danska | 9 | Nemčija | 24 | Estonija | 7 | Grčija | 12 | Španija | 21 | Francija | 24 | Irska | 9 | Italija | 24 | Ciper | 6 | Latvija | 7 | Litva | 9 | Luksemburg | 6 | Madžarska | 12 | Malta | 5 | Nizozemska | 12 | Avstrija | 12 | Poljska | 21 | Portugalska | 12 | Slovenija | 7 | Slovaška | 9 | Finska | 9 | Švedska | 12 | Združeno kraljestvo | 24" | --------------------------------------------------
B. VETERINARSKA IN FITOSANITARNA ZAKONODAJA

1. 31966 L 0402: Direktiva Sveta 66/402/EGS z dne 14. junija 1966 o trženju semena žit (UL P 125, 11.7.1966, str. 2309), kakor je bila nazadnje spremenjena z:

- 32001 L 0064: Direktivo Sveta 2001/64/ES z dne 31.8.2001 (UL L 234, 1.9.2001, str. 60).

Zahteve glede analitske čistote iz Priloge II k Direktivi 66/402/EGS za seme Hordeum vulgare L (ječmen) se v obdobju petih let od dne pristopa ne bodo uporabljale na Cipru v zvezi z trženjem tega semena, ki je bilo proizvedeno na Cipru. V tem obdobju se tako seme ne bo tržilo na ozemlju drugih držav članic.

2. 32002 L 0053: Direktiva Sveta 2002/53/ES z dne 13. junija 2002 o skupnem katalogu sort kmetijskih rastlin (UL L 193, 20.7.2002, str. 1);

32002 L 0055: Direktiva Sveta 2002/55/ES z dne 13. junija 2002 o trženju semena zelenjadnic (UL L 193, 20.7.2002, str. 33).

Ciper lahko v obdobju petih let od dne pristopa preloži uporabo Direktiv 2002/53/ES in 2002/55/ES glede trženja semena tistih sort na svojem ozemlju, ki so naštete v nacionalnem katalogu o sortah poljščin in sortah zelenjadnic, ki niso bile uradno sprejete v skladu z določbami teh Direktiv. V tem obdobju se tako seme ne bo tržilo na ozemlju drugih držav članic.

--------------------------------------------------
31. Izjava Republike Latvije o ponderiranju glasov v Svetu

Izjava št. 20 k Pogodbi iz Nice določa, da bo Republika Latvija s 1. januarjem 2005 dobila štiri glasove od skupaj 345 glasov v Svetu ob predpostavki Unije s 27 državami članicami.

Ob upoštevanju potrebe po zagotovitvi ustrezne, primerljive in enake zastopanosti držav članic v Svetu, skladno z velikostjo njihovega prebivalstva, Republika Latvija izjavlja, da si na naslednji medvladni konferenci pridržuje pravico do razprave o vprašanju ponderiranja glasov v Svetu.

--------------------------------------------------
Uradni list L 236 , 23/09/2003 str. 0048 - 0048



Člen 51 Prilagoditve statutov in poslovnikov odborov, ustanovljenih z izvirnimi pogodbami, ki so potrebne zaradi pristopa, se opravijo čim prej po pristopu. --------------------------------------------------
3. SVOBODA OPRAVLJANJA STORITEV

1. 31997 L 0009: Direktiva 97/9/ES Evropskega parlamenta in Sveta z dne 3. marca 1997 o odškodninskih shemah za vlagatelje (UL L 84, 26.3.1997, str. 22).

Z odstopanjem od člena 4(1) Direktive 97/9/ES se minimalna raven odškodnine do 31. decembra 2007 ne uporablja na Poljskem. Poljska zagotovi, da njena odškodninska shema za vlagatelje zagotavlja kritje za najmanj 7000 EUR do 31. decembra 2004, za najmanj 11000 EUR od 1. januarja 2005 do 31. decembra 2005, za najmanj 15000 EUR od 1. januarja 2006 do 31. decembra 2006 in za najmanj 19000 EUR od 1. januarja 2007 do 31. decembra 2007.

V prehodnem obdobju bodo druge države članice ohranile pravico preprečiti poslovanje podružnicam poljskih investicijskih podjetij s sedežem na njihovem ozemlju, če in dokler se te podružnice ne pridružijo na ozemlju zadevne države članice uradno priznani odškodninski shemi za vlagatelje, ki zagotavlja kritje za razliko med poljsko ravnijo odškodnine in minimalno ravnijo iz člena 4(1).

2. 32000 L 0012: Direktiva 2000/12/ES Evropskega parlamenta in Sveta z dne 20. marca 2000 o začetku opravljanja in opravljanju dejavnosti kreditnih institucij (UL L 126, 26.5.2000, str. 1), kakor je bila spremenjena z:

- 32000 L 0028: Direktivo 2000/28/ES Evropskega parlamenta in Sveta z dne 18.9.2000 (UL L 275, 27.10.2000, str. 37).

V zvezi s členom 5 Direktive 2000/12/ES se zahteva po začetnem kapitalu iz odstavka 2 do 31. decembra 2007 ne uporablja za zadružne kreditne institucije, ki so bile na Poljskem ustanovljene pred dnem pristopa. Poljska zagotovi, da zahtevani začetni kapital za te zadružne kreditne institucije na Poljskem ni nižji od 300000 EUR do 31. decembra 2005 in od 500000 EUR od 1. januarja 2006 do 31. decembra 2007.

V prehodnem obdobju se v skladu s členom 5(4) lastna sredstva teh podjetij ne smejo znižati pod najvišjo raven, doseženo v obdobju od dne pristopa.

--------------------------------------------------
Uradni list L 236 , 23/09/2003 str. 0048 - 0048



Člen 58 Besedila aktov institucij in Evropske centralne banke, ki so bila sprejeta pred pristopom in so jih Svet, Komisija ali Evropska centralna banka pripravili v češkem, estonskem, latvijskem, litovskem, madžarskem, malteškem, poljskem, slovaškem in slovenskem jeziku, so od dne pristopa enako verodostojna kakor besedila, sestavljena v sedanjih enajstih jezikih. Besedila se objavijo v Uradnem listu Evropske unije, če so bila v njem objavljena v sedanjih jezikih. --------------------------------------------------
A. RAVNANJE Z ODPADKI

31994 L 0062: Direktiva Evropskega parlamenta in Sveta 94/62/ES z dne 20. decembra 1994 o embalaži in odpadni embalaži (UL L 365, 31.12.1994, str. 10).

Z odstopanjem od člena 6(1)(a) in (b) Direktive 94/62/ES Slovenija doseže cilje glede predelave in recikliranja za sledeče embalažne materiale do 31. decembra 2007 v skladu z naslednjimi vmesnimi cilji:

- recikliranje plastike: 9 % po teži do dne pristopa, 12 % za leto 2004, 13 % za leto 2005 in 14 % za leto 2006;

- skupni delež predelave: 36 % po teži do dne pristopa, 40 % za leto 2004, 44 % za leto 2005 in 48 % za leto 2006.

--------------------------------------------------
B. VETERINARSKA ZAKONODAJA

31964 L 0433: Direktiva Sveta 64/433/EGS z dne 26. junija 1964 o zdravstvenih pogojih za proizvodnjo in trženje svežega mesa (UL P 121, 29.7.1964, str. 2012 ter pozneje spremenjena in prečiščena v UL L 268, 29.6.1991, str. 71), kakor je bila nazadnje spremenjena z:

- 31995 L 0023: Direktivo Sveta 95/23/ES z dne 22.6.1995 (UL L 243, 11.10.1995, str. 7);

31977 L 0099: Direktiva Sveta 77/99/EGS z dne 21. decembra 1976 o zdravstvenih problemih, ki vplivajo na proizvodnjo in trženje mesnih izdelkov in določenih drugih izdelkov živalskega izvora (UL L 26, 31.1.1977, str. 85 ter kasneje spremenjena in ažurirana v UL L 57, 2.3.1992, str. 4), kakor je bila nazadnje spremenjena z:

- 31997 L 0076: Direktivo Sveta 97/76/ES z dne 16.12.1997 (UL L 10, 16.1.1998, str. 25);

31991 L 0493: Direktiva Sveta 91/493/EGS z dne 22. julija 1991 o zdravstvenih predpisih za proizvodnjo in dajanje na trg ribiških proizvodov (UL L 268, 24.9.1991 str. 15), kakor je bila nazadnje spremenjena z:

- 31997 L 0079: Direktivo Sveta 97/79/ES z dne 18.12.1997 (UL L 24, 30.1.1998, str. 31).

(a) Pod pogoji, navedenimi v nadaljevanju, se strukturne zahteve iz Priloge I k Direktivi 64/433/EGS, Prilog A in B k Direktivi 91/493/EGS in iz Priloge k Direktivi 91/493/EGS do 31. decembra 2006 ne uporabljajo za obrate na Slovaškem, ki so našteti v Dodatku k tej prilogi.

b) Dokler so obrati iz odstavka (a) zgoraj upravičeni do koristi iz določb tega odstavka, se proizvodi, ki izvirajo iz teh obratov, ne glede na datum trženja dajo le na domači trg ali se uporabljajo za nadaljnjo predelavo v istih obratih. Ti proizvodi morajo imeti posebno oznako identifikacije/zdravstvene ustreznosti.

Prejšnji pododstavek se uporablja za vse proizvode, ki izvirajo iz integriranih obratov za proizvodnjo mesa, kjer za del obrata veljajo določbe iz odstavka (a).

(c) Slovaška zagotovi postopno izpolnjevanje strukturnih zahtev iz odstavka (a), v skladu z roki za odpravo obstoječih pomanjkljivosti iz Dodatka k tej prilogi. Slovaška zagotovi, da le tisti obrati, ki v popolnosti izpolnijo te zahteve do 31. decembra 2006, lahko nadaljujejo z obratovanjem. Slovaška predloži Komisiji letna poročila o napredku, ki je bil dosežen v vsakem od obratov naštetih v Dodatku, vključno s seznamom obratov, ki so v zadevnem letu odpravili obstoječe pomanjkljivosti.

(d) Komisija lahko pred pristopom in do 31. decembra 2006 ažurira Dodatek k tej prilogi; v tem smislu lahko na podlagi napredka, ki je bil dosežen pri odpravi obstoječih pomanjkljivosti in izsledkov procesa spremljanja, v določenem obsegu doda ali izbriše posamezne obrate.

Podrobna izvedbena pravila za zagotovitev tekočega delovanja zgoraj navedene prehodne ureditve se sprejmejo v skladu s členom 16 Direktive 64/433/EGS, členom 20 Direktive 77/99/EGS in členom 15 Direktive 91/493/EGS.

--------------------------------------------------
Uradni list L 236 , 23/09/2003 str. 0981 - 0981



34. Izjava Republike Litve glede litovskih ribolovnih dejavnosti v območju upravljanja Komisije za ribištvo v severno-vzhodnem Atlantiku (NEAFC) Litva izraža svoj interes, da bi po pristopu v Evropsko Unijo nadaljevala s tradicionalnim ribolovom v območju upravljanja Komisije za ribištvo v severovzhodnem Atlantiku. Litva računa na podporo EU pri pristopu k NEAFC. Litva pričakuje, da bo po pristopu k EU nadaljevala z ribolovnimi dejavnostmi v območju upravljanja NEAFC in da bodo dodeljene ustrezne kvote skladno z načelom relativne stabilnosti. --------------------------------------------------
2. SVOBODA OPRAVLJANJA STORITEV

31997 L 0009: Direktiva 97/9/ES Evropskega parlamenta in Sveta z dne 3. marca 1997 o odškodninskih shemah za vlagatelje (UL L 84, 26.3.1997, str. 22).

Z odstopanjem od člena 4(1) Direktive 97/9/ES se minimalna raven odškodnine do 31. decembra 2006 ne uporablja na Slovaškem. Slovaška zagotovi, da njena odškodninska shema za vlagatelje zagotavlja kritje za najmanj 10000 EUR do 31. decembra 2004, za najmanj 13000 EUR od 1. januarja 2005 do 31. decembra 2005 in za najmanj 16000 EUR od 1. januarja 2006 do 31. decembra 2006.

V prehodnem obdobju bodo druge države članice ohranile pravico preprečiti poslovanje podružnicam slovaških investicijskih podjetij s sedežem na njihovem ozemlju, če in dokler se te podružnice ne pridružijo na ozemlju zadevne države članice uradno priznani odškodninski shemi za vlagatelje, ki zagotavlja kritje za razliko med slovaško ravnijo odškodnine in minimalno ravnijo iz člena 4(1).

--------------------------------------------------
Uradni list L 236 , 23/09/2003 str. 0042 - 0042



Člen 31 1. Spodaj naštete nove države članice vplačajo v Raziskovalni sklad za premog in jeklo iz Sklepa 2002/234/ESPJ predstavnikov vlad držav članic, ki so se sestali v okviru Sveta, z dne 27. februarja 2002 o finančnih posledicah izteka Pogodbe ESPJ in o Raziskovalnem skladu za premog in jeklo [4]naslednje zneske: (v milijonih EUR, po tekočih cenah) | Češka | 39,88 | Estonija | 2,5 | Latvija | 2,69 | Madžarska | 9,93 | Poljska | 92,46 | Slovenija | 2,36 | Slovaška | 20,11 | 2. Prispevek v Raziskovalni sklad za premog in jeklo se opravi v štirih obrokih z začetkom v letu 2006 in vplačanih kot sledi, vedno na prvi delovni dan prvega meseca v letu: 2006: 15 % 2007: 20 % 2008: 30 % 2009: 35 %. [4] UL L 79, 22.3.2002, str. 42. --------------------------------------------------
Uradni list L 236 , 23/09/2003 str. 0947 - 0947



Protokol št. 7 o splavu na Malti VISOKE POGODBENICE SO SE DOGOVORILE O NASLEDNJIH DOLOČBAH: Nič v Pogodbi o Evropski uniji ali v Pogodbah o ustanovitvi Evropskih skupnosti ali v Pogodbah in Aktih, ki te pogodbe spreminjajo ali prilagajajo, ne vpliva na uporabo nacionalne zakonodaje o splavu na ozemlju Malte. --------------------------------------------------
Uradni list L 236 , 23/09/2003 str. 0976 - 0976



11. Izjava o prostem gibanju delavcev: Litva EU poudarja močne elemente diferenciacije in prožnosti v ureditvi prostega gibanja delavcev. Države članice si prizadevajo litovskim državljanom v nacionalnem pravu zagotoviti večji dostop na trg dela, da bi se pospešilo približevanje pravnemu redu EU. Kot posledica se morajo možnosti litovskih državljanov za zaposlitev v EU s pristopom Litve znatno izboljšati. Poleg tega bodo države članice EU na najboljši možni način uporabljale predlagano ureditev, da bi se kar najhitreje prešlo v popolno uporabo pravnega reda EU na področju prostega gibanja delavcev. --------------------------------------------------
B. RAVNANJE Z ODPADKI

31994 L 0062: Direktiva Evropskega parlamenta in Sveta 94/62/ES z dne 20. decembra 1994 o embalaži in odpadni embalaži (UL L 365, 31.12.1994, str. 10).

Z odstopanjem od člena 6(1)(a) in (b) Direktive 94/62/ES Litva doseže cilje glede predelave in recikliranja za sledeče embalažne materiale do 31. decembra 2006 v skladu z naslednjimi vmesnimi cilji:

- recikliranje plastike: 10 % po teži do dne pristopa in 15 % za leto 2004;

- recikliranje kovin: 10 % po teži do dne pristopa in 15 % za leto 2004;

- skupni delež recikliranja: najmanj 25 % po teži za leto 2004;

- skupni delež predelave: 21 % po teži do dne pristopa, 32 % za leto 2004 in 37 % za leto 2005.

--------------------------------------------------
22. INSTITUCIJE

1. 31958 R 0001: Uredba Sveta št. 1 z dne 15. aprila 1958 o določitvi jezikov, ki se uporabljajo v Evropski gospodarski skupnosti (UL B17, 6.10.1958, str. 385), kakor je bila spremenjena z:

- 11972 B: Aktom o pogojih pristopa in prilagoditvah Pogodb — pristop Kraljevine Danske, Irske in Združenega kraljestva (UL L 73, 27.3.1972, str. 14),

- 11979 H: Aktom o pogojih pristopa in prilagoditvah Pogodb — pristop Helenske republike (UL L 291, 19.11.1979, str. 17),

- 11985 I: Aktom o pogojih pristopa in prilagoditvah Pogodb — pristop Kraljevine Španije in Portugalske republike (UL L 302, 15.11.1985, str. 23),

- 11994 N: Aktom o pogojih pristopa in prilagoditvah Pogodb — pristop Republike Avstrije, Republike Finske in Kraljevine Švedske (UL C 241, 29.8.1994, str. 21).

(a) Člen 1 se nadomesti z naslednjim:

"Člen 1

Uradni jeziki in delovni jeziki institucij Unije so angleščina, češčina, danščina, estonščina, finščina, francoščina, grščina, italijanščina, latvijščina, litovščina, madžarščina, malteščina, nemščina, nizozemščina, poljščina, portugalščina, slovaščina, slovenščina, španščina in švedščina."

.

(b) Člen 4 se nadomesti z naslednjim:

"Člen 4

Uredbe in drugi dokumenti, ki se splošno uporabljajo, se sestavljajo v dvajsetih uradnih jezikih."

.

(c) Člen 5 se nadomesti z naslednjim:

"Člen 5

Uradni list Evropske unije izhaja v dvajsetih uradnih jezikih."

.

2. 31958 R 0001: Uredba Sveta št. 1 z dne 15. aprila 1958 o določitvi jezikov, ki se uporabljajo v Evropski skupnosti za atomsko energijo (UL 17, 6.10.1958, str. 401), kakor je bila spremenjena z:

- 11972 B: Aktom o pogojih pristopa in prilagoditvah Pogodb — pristop Kraljevine Danske, Irske in Združenega kraljestva (UL L 73, 27.3.1972, str. 14),

- 11979 H: Aktom o pogojih pristopa in prilagoditvah Pogodb — pristop Helenske republike (UL L 291, 19.11.1979, str. 17),

- 11985 I: Aktom o pogojih pristopa in prilagoditvah Pogodb — pristop Kraljevine Španije in Portugalske republike (UL L 302, 15.11.1985, str. 23),

- 11994 N: Aktom o pogojih pristopa in prilagoditvah Pogodb — pristop Republike Avstrije, Republike Finske in Kraljevine Švedske (UL C 241, 29.8.1994, str. 21).

(a) Člen 1 se nadomesti z naslednjim:

"Člen 1

Uradni jeziki in delovni jeziki institucij Unije so angleščina, češčina, danščina, estonščina, finščina, francoščina, grščina, italijanščina, latvijščina, litovščina, madžarščina, malteščina, nemščina, nizozemščina, poljščina, portugalščina, slovaščina, slovenščina, španščina in švedščina."

.

(b) Člen 4 se nadomesti z naslednjim:

"Člen 4

Uredbe in drugi dokumenti, ki se splošno uporabljajo, se sestavljajo v dvajsetih uradnih jezikih."

.

(c) Člen 5 se nadomesti z naslednjim:

"Člen 5

Uradni list Evropske unije izhaja v dvajsetih uradnih jezikih."

.

--------------------------------------------------